Foto:FOX 13 News AQShning Leyklend shahrida (Florida shtati) qurollangan avtomobil o‘g‘rilari "Makdonalds" tamaddixonasiga bostirib kirib, u yerdagi xodimlarni garovga oldi, deb xabar bermoqda politsiya iqtibos keltirgan holda Fox 13 News telekanali. Telekanal ma’lumotlariga ko‘ra, voqea avtomobilning olib qochilishidan boshlangan. Politsiya birozdan keyin olib qochilgan avtomobilni topgan. O‘g‘rilar mashinani tashlab, qochib ketishgan. Ba’zi odamlar nima bo‘layotganini tushunib, tamaddixonani tark etishga muvaffaq bo‘lishgan, biroq xodimlarning bir qismi hanuzgacha ichkarida qolmoqda. Telekanalning ta’kidlashicha, voqea joyiga politsiya va maxsus xizmat kuchlarining ko‘plab xodimlari tortilgan.